TPC หุ้นดีหาซื้อยาก
ถ้าดูสถิติการทำกำไรสุทธิของ TPC ในช่วงที่ผ่านมามีความแข็งแกร่งเป็นอย่างมาก “ถือเป็นหุ้นพื้นฐานดีตัวหนึ่ง” ซึ่งในช่วงปี 2555 บริษัทมีกำไรสุทธิ 3,33.38 ล้านบาท ต่อมาในปี 2556 บริษัทมีกำไรสุทธิ 2,605.30 ล้านบาท และในปี 2557 บริษัทมีกำไรสุทธิ 849.38 ล้านบาท ซึ่งปัจจุบันก็ยังทำกำไรได้ดีเยี่ยม
31 ม.ค. 2559

–คุณค่าบริษัท–
 
ถ้าดูสถิติการทำกำไรสุทธิของ บริษัท ไทยพลาสติกและเคมีภัณฑ์ จำกัด (มหาชน) หรือ TPC ในช่วงที่ผ่านมามีความแข็งแกร่งเป็นอย่างมาก “ถือเป็นหุ้นพื้นฐานดีตัวหนึ่ง” ซึ่งในช่วงปี 2555 บริษัทมีกำไรสุทธิ 3,33.38 ล้านบาท ต่อมาในปี 2556 บริษัทมีกำไรสุทธิ 2,605.30 ล้านบาท และในปี 2557 บริษัทมีกำไรสุทธิ 849.38 ล้านบาท ซึ่งปัจจุบันก็ยังทำกำไรได้ดีเยี่ยม
โดยในผลการดำเนินงาน งบการเงิน สำหรับปีสิ้นสุดวันที่ 31 ธันวาคม 2558 บริษัทมีรายได้รวมทั้งสิ้น 30,117.85 ล้านบาท จากงวดเดียวกันของปีก่อน 31,971.18 ล้านบาท ขณะที่ผลกำไรของบริษัทโตก้าวกระโดดมาอยู่ที่ 2,261.46 ล้านบาท หรือ 2.58 บาทต่อหุ้น จากงวดเดียวกันของปีก่อน 849.38 ล้านบาท หรือ 0.97 บาทต่อหุ้น สาเหตุหลักเกิดจากราคาวัตถุดิบหลักที่ปรับตัวลงตามราคาน้ำมันดิบอย่างต่อเนื่องในปี 2558 ส่งผลให้บริษัทมีส่วนต่างของราคาขายกับราคาวัตถุดิบหลักที่เพิ่มขึ้น ประกอบกับบริษัทมีรายได้เงินปันผลจากเงินลงทุนในบริษัทอื่นเพิ่มขึ้น
สิ่งสำคัญ คือ เมื่อวิเคราะห์ฐานะทางการเงินเพื่อเป็นตัวแปรในการตัดสินใจต่อการลงทุน พบว่า ฐานะทางการเงินของบริษัทยังคงแข็งแกร่ง เพราะ บริษัทมีสินทรัพย์หมุนเวียนมากถึง 7,883.88  ล้านบาท เมื่อนำมาเทียบกับหนี้สินหมุนเวียนเพียง 5,892.66 ล้านบาท ได้ค่า CURRENT RATIO อยู่ที่ระดับ 1.34 เท่า แสดงว่า สภาพคล่องทางการเงินของบริษัทมากเกินความจำเป็น
ส่วนปัญหาหนี้สินของบริษัทไม่มีอะไรน่าเป็นห่วง เพราะบริษัทมีหนี้สินรวมแค่ 6,439.66 ล้านบาท เมื่อเทียบกับส่วนของผู้ถือหุ้นมากถึง 17,922.63 ล้านบาท ได้ค่า D/E อยู่ที่ระดับ 0.36 เท่า แสดงว่า บริษัทแทบไม่มีปัญหาเรื่องหนี้สินเลยก็ว่าได้
ด้วยผลประกอบการที่มีความแข็งแกร่ง มากๆ พูดได้คำเดียวว่าเหมาะแก่การลงทุนจริงๆ
มุมกลับกันแม้ว่า พื้นฐานทุกอย่างดี แต่หุ้น TPC กับหาซื้อยาก เนื่องจากการถือหุ้นของผู้ถือหุ้นรายย่อย(Free float) มีเพียง 9.26% ซึ่งส่วนใหญ่จะอยู่ในมือผู้ถือหุ้นรายใหญ่เสียส่วนใหญ่มากถึง 94.72% แบบนี้นักลงทุนรายย่อยก็ไม่มีสิทธิ์ที่จะเข้าไปถือหุ้นได้ และนักลงทุนก็จะไม่สามารถเห็นพัฒนาการของราคาหุ้นได้เลย “เพราะราคาหุ้นจะนิ่ง”
งานนี้ ถ้าอยากเห็นความเคลื่อนไหวของราคาหุ้น น่าจะไปลดการถือหุ้นของผู้ถือหุ้นใหญ่ลง แล้วหันไปเพิ่ม  Free float ให้มากขึ้น
เพื่อทำให้ TPC หาซื้อหุ้นง่ายขึ้น!!
…
 
ผู้ถือหุ้นรายใหญ่
1.บริษัท ปูนซิเมนต์ไทย จำกัด (มหาชน) 399,392,220 หุ้น 45.64%
2.บริษัท เอสซีจี เคมิคอลส์ จำกัด 395,592,674 หุ้น 45.21%
3.สำนักงานประกันสังคม (2 กรณี) 12,142,800 หุ้น 1.39%
4.AIA Company Limited-APEX 11,348,500 หุ้น 1.30%
5.AIA Company Limited- AIA D-PLUS 5,200,000 หุ้น 0.59%
 
รายชื่อกรรมการ
1.นาย ชลณัฐ ญาณารณพ ประธานกรรมการ
2.นาย สุชัย อัศวถาวรวานิช กรรมการผู้จัดการ
3.นาย อวิรุทธ์ วงศ์พุทธพิทักษ์ กรรมการ
4.นาย เทพ วงษ์วานิช กรรมการ
5.นาย สมชาย หวังวัฒนาพาณิช กรรมการ